Diari Oficial de la Generalitat Valenciana


Sumari del DOGV 6113, del 30-09-2009 (2009/10251)

RESOLUCIÓ de 15 de setembre de 2009, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 19.864 m² de superfície, situada a Llíria, carrer Camí de Mura, realitzada per l'ajuntament del dit municipi a favor de la Generalitat, per a ser destinada a la construcció per reposició de l'IES Camp de Túria.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6113

Data del DOGV
:   30-09-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/10722


Data del document
:   15-09-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * cultura regional
    * propietat immobiliària
    * transmissió de la propietat

RESOLUCIÓ de 15 de setembre de 2009, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 19.864 m² de superfície, situada a Llíria, carrer Camí de Mura, realitzada per l'ajuntament del dit municipi a favor de la Generalitat, per a ser destinada a la construcció per reposició de l'IES Camp de Túria. [2009/10202]  
L'Ajuntament de Llíria, mitjançant Acord del Ple de la corporació municipal de 31 de juliol de 2008, va acordar la cessió gratuïta a la Generalitat de la parcel·la de la seua propietat de 20.805,67 m² de superfície, situada al carrer Camí de Mura de la dita població, posteriorment en acord de 17 de juny de 2009 es va rectificar l'anterior, quant a la superfície cedida, 19.864 m² segons mesurament recent, així com les condicions a què quedava subordinada la cessió. Tal i com consta en l'acord mencionat, l'immoble té caràcter de domini públic.  
A proposta de la Conselleria d'Educació, es van iniciar els tràmits legals oportuns per a l'acceptació de l'immoble.  
La cessió es realitza amb la finalitat de destinar l'immoble a la construcció per reposició de l'IES Camp de Túria.   
La cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat, i la disposició addicional onzena de la llei mencionada que regula la mutació demanial.  
En conseqüència, basant-se en els articles 37 i 44 de la Llei 14/2003, de 10 d'abril, de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Llíria de la finca de 19.864 m² de superfície segons mesurament recent, situada al carrer Camí de Mura de la dita població, que confronta: nord, PQL2 parc de Mura; sud, vial Camí de Mura; est, PQL2 parc de Mura, i oest, vials.  
Consta inscrita en el Registre de la Propietat de Llíria al tom 2366, llibre 756, foli 1, finca 50925, inscripció 2ª.   
Referència cadastral: pendent de regulació cadastral  
L'immoble s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Llíria, s'efectua amb la condició de destinar l'immoble a la construcció per reposició de l'IES Camp de Túria, i amb subjecció al que disposa l'article 37 de la Llei 14/2003, de Patrimoni de la Generalitat.  
L'Ajuntament de Llíria es compromet a dotar a la parcel·la dels servicis urbanístics que falten per a l'edifici projectat (connexions o connexions a peu de parcel·la), perquè tinga la condició de solar. En concret:  
- Accés rodat amb pavimentat de calçades i voreres de tots els carrers i vials a què confronta.  
- Abastiment d'aigua i xarxa de hidrants contra incendis.   
- Evacuació d'aigües (pluvials i residuals).  
- Subministrament d'energia elèctrica en baixa o mitja tensió. Enllumenat públic.  
- Telefonia.  
L'Ajuntament es compromet a eliminar qualsevol obstacle, servitud o impediment que puga dificultar el normal desenvolupament de les obres i de tots aquells que es descobrisquen amb posterioritat (camins, arbratge, línies aèries, conduccions superficials o subterrànies, etc.). També es compromet a adoptar els projectes necessaris per a la urbanització expressada en el punt anterior i per a l'eliminació de servituds i obstacles expressats en este punt.  
La cessió gratuïta se subordina al fet que la construcció haurà de realitzar-se en el termini màxim de cinc anys i mantindre's amb eixe destí durant almenys els trenta anys següents.  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servici públic educatiu i adscrit a la Conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat..  
València, 15 de setembre de 2009.- El conseller d'Economia, Hisenda i Ocupació i vicepresident segon del Consell: Gerardo Camps Devesa.